# תכנית לעו"ה מורה יוזם ומטמיע במסגרת "אופק חדש"

# למורי תנ"ך בחמ"ד

אפרתה, המכללה האקדמית לחינוך, נוסדה בשנת תרפ"ד (1924) על-ידי תנועת 'המזרחי', במטרה להכשיר מחנכות מקצועיות ברוח החינוך הדתי-ציוני המדגיש שמירת מצוות ונכונות לתרום ולהתנדב למען הקהילה והמדינה. באפרתה מושם דגש מיוחד על טיפוח מיומנויות מקצועית, על הכוונה של הסטודנטים, על שליטה בתכנים הנלמדים וביסודות ההוראה, ועל העמדת אהבת הילדים ורגישות לצורכיהם האישיים כערך מוביל. המכללה מכשירה מורות ומורים במגוון מסלולי לימוד ומסלולי התמחות, ומקנה תארי B.Ed. ו M.Ed לבוגריה. בנוסף, עוסקת המכללה בתחום הפיתוח המקצועי, ומציעה השתלמויות מגוונות למורים בפועל. בשנים האחרונות קיימה המכללה גם השתלמויות מורים בתחום התנ"ך בחמ"ד בתיאום עם המפמ"ר, ותוך התמקדות בהיבטים פדגוגיים ודידקטיים של ההוראה.

# דרגה 7: מורה יוזם ומטמיע תכניות חינוכיות

סילבוס

התכנית תתקיים במשך שנתיים, בהיקף של 120 שעות, מתוכן 60 שעות עיוניות - אקדמיות ו-60 שעות ליווי והנחייה.

**רציונל:**

מטרת העל של התכנית היא לפתח את היזמות החינוכית כאמצעי לפיתוח חשיבה חדשנית, רלוונטית ויישומית שמטרתה הסופית להשביח את עבודתו של המורה בכיתה ובבית הספר. היוזמה החינוכית תהיה בתחום התנ"ך, וניתנת ליישום לאורך שנת לימודים בית ספרית,

כגון: תכנים שישרתו באופן מיטבי את אוכלוסיית התלמידים הייחודית שלו, שינוי מערך למידת התנ"ך בבית הספר, פיתוח כלי או מוצר שיוכל לשרת מורים לתנ"ך ועוד. היוזמה תיבחן במגוון אמצעים תיעודיים, ביקורתיים ורפלקטיביים, כל אלו מתוך הפריה הדדית ושיתוף פעולה עם כל הגורמים במערכת.

התיעוד והניתוח יסייעו הן לבחינת התוצר שהושג בתום התהליך, והן לבחינת התהליך עצמו, שמאפשר לשפר את דרכי הלמידה העצמית של המורה. לשם כך יושם דגש על דרכים מגוונות לתיעוד ולניתוח תהליכי הוראה ותהליכי שינוי ארגוניים.

התכנית מבוססת על מומחים מתחומי ידע שונים במטרה לבנות תכנית אחידה שתשרת את פיתוח המורה כמומחה בתחום התנ"ך: תחום התנ"ך, התחום הדידקטי – חינוכי והתחום הניהולי – ארגוני. לצד הידע האקדמי יידרשו המורים ליזום ולהניע תהליכים לימודיים בתחום התנ"ך בבית הספר, ובתכנית תשולב הנחייה אישית משמעותית שתלווה את היוזמה הן מבחינת התכנים בתחום התנ"ך והן מבחינת מהלך התיעוד והרפלקציה של השפעות היוזמה, ויישום השינויים הנצרכים מתוך מסקנות ההערכה.

הערכת הלומדים תתבסס על תלקיט (פורטפוליו) שיבנה לכל אורך הקורס, ויציג את כל היוזמות ותהליכי הלמידה שהפעיל המורה, את כל הנתונים שנאספו בעקבות הפעלת היוזמה בבית הספר, את ניתוח הנתונים, ההערכה והרפלקציה, שינויים שהוכנסו בתכנית, ומסקנות סופיות בסיכום.

**מטרות**

המטרה המרכזית היא קידום היכולת והמומחיות של המורה, על ידי פיתוח יוזמה חינוכית בתחום התנ"ך בבית הספר הכוללת תכנית מפורטת ומבוססת תיאורטית, תוך ניתוח והפקת לקחים מיוזמות חינוכיות קיימות.

לצורך כך הוצבו מטרות נוספות:

* להכיר מקורות מידע מגוונים, וגישות שונות להוראת תנ"ך בארץ ובעולם.
* לפתח כלים ומיומנויות לניתוח המקורות הראשוניים והמחקריים בתחום התנ"ך, והתאמתם להוראה.
* להקנות עקרונות וכלים שיסייעו לפיתוח ותיעוד היוזמה החינוכית בתחום הוראת התנ"ך בבית הספר.
* להקנות כלים לניתוח רפלקטיבי וליישום מסקנות לאורך כל התהליך, ומודעות לחשיבות העבודה התהליכית.
* לפתח קהילת מורים יוזמת בתחום התנ"ך בחמ"ד, תוך הפריה הדדית וליבון סוגיות מרכזיות בהוראת התנ"ך כיום.

**נושאים מרכזיים**

**שנה א**: **לימודים אקדמיים בהיקף 30 ש"ש, הנחייה אישית בהיקף 30 ש"ש**

ביצוע שינויים במערכת החינוך:

* יוזמות ושינויים בחינוך – מושגי יסוד
* סוגי יוזמות ושינויים – המשגה וניתוח מאפיינים, קשיים ואתגרים
* בין השינוי האישי לשינוי הארגוני

גישות שונות להוראת התנ"ך:

* היכרות עם יוזמות חינוכיות חדשות בהוראת התנ"ך בארץ ובעולם
* בחינת ובחירת המקורות: בחינת המקורות הראשוניים (תנ"ך, מדרש, פרשנות מסורתית) והמחקר המודרני לצורך שילובם בהוראה, תוך מודעות להיבטים ההיסטוריים, אידיאולוגיים ולימודיים ובחינת התאמתם לאוכלוסיית התלמידים שאליה מכוונת היוזמה החינוכית.
* בחינת מיומנויות ודרכי הוראה תואמות לכל אחת מהסוגות הספרותיות השונות שבאות לידי ביטוי בתנ"ך ופירושיו, ותשומת לב להקניית ידע מול הקניית מיומנויות.
* חשיבה יצירתית בהוראת התנ"ך – והשלכותיה על פיתוח היוזמה החינוכית

כבר בשלב זה, לצד ההוראה העיונית יתבקשו המשתלמים לבחור תכנים ומיומנויות מתוך חומר הלימוד ולהתחיל להתנסות בהוראתם בכיתה לצד תיעוד וניתוח של ההתנסות (באמצעות סרטוני וידאו[[1]](#footnote-1) ודוחות כתובים) כפיילוט לקראת הפעלת היוזמה החינוכית. הדיון בממצאים יהיה באמצעות מערכת המודל, בהנחיה אישית ובפורום קבוצתי.

תכנון היוזמה החינוכית בתחום התנ"ך:

* בחירת הנושא, בחינת ובחירת המקורות הראשוניים
* הצבעה על מטרות היוזמה ותרומתה הצפויה בהתחשב בהקשר שבו נבנתה
* הצגת הספרות הרלוונטית שעומדת ברקע היוזמה
* בחירת המיומנויות הנדרשות מהתלמיד בסופו של התהליך, ובחינת המקום המתאים לשילובן בהוראה כך שישרתו את התוכן באופן מיטבי.
* הצעת דרכי הוראה מגוונות ומשמעותיות.
* בניית תכנית הוראה כוללת תוך התחשבות באוכלוסיית התלמידים
* הצגת היוזמה בפני הקבוצה לדיון
* תכנון הצעדים הנדרשים לצורך יישום התכנית
* בניית תלקיט ותרומתו להוראה ולהערכה.

כל אחד מהשלבים יחייב הגשה כתובה שתיכלל בתלקיט הסופי של ההשתלמות, וילווה בהנחיה אישית. עם הגשת התכנון המלא של היוזמה בסוף השנה תתבצע הערכת ביניים על בסיס התלקיט שנבנה לאורך כל השנה.

**שנה ב**: **לימודים אקדמיים בהיקף 30 ש"ש, הנחייה אישית בהיקף 30 ש"ש**

לקראת יישום היוזמה החינוכית בבית הספר והערכתה:

* עקרונות לגיבוש מדדי הצלחה ליוזמה
* בניית כלים שיסייעו בתהליך הטמעת היוזמה בתחום התנ"ך במערכת החינוכית
* התנסות יישומית באסטרטגיות בהוראת התנ"ך
* כלים לתיעוד וניתוח של יישום היוזמה
* שילוב תהליכים רפלקטיביים ותהליכי חשיבה מסדר גבוה ביוזמה ובתהליכי הטמעתה
* אסטרטגיה לטיפול בהתנגדויות לשינוי

הערכת היוזמה והמסקנות בעקבותיה:

* ליווי בהטמעת היוזמה – פתרון דילמות כמנוף להצלחה וקידום היוזמה
* איסוף נתונים על השגת היעדים שהוגדרו
* פרשנות הנתונים שנאספו והצעות לשיפור התכנית לקראת המשך ליישום.
* דיון בקבוצה ביישום התכנית תוך זיהוי היתרונות והחולשות שלה.

הערכת המשתלמים תהיה על פי התלקיט שיבנה לאורך שתי שנות הלימוד, ובהתבסס על העקרונות שקבע משרד החינוך: תיאור היוזמה החינוכית ומטרתה, סקירת ספרות מקצועית, תיאור הפעילות המתוכננת וקביעת אמות המידה להצלחתה, תיאור וניתוח תהליכי רפלקציה על הפעילויות והשפעתם על קבלת החלטות בדרך למימוש היוזמה, שימוש בחומרי תיעוד של הפעילות ותרומתם לשיקולי דעת תוך כדי ביצועה, שיתוף עמיתים בתהליך, רפלקציה ביקורתית על התהליך והערכה עצמית, הצגה במליאת הקורס של תהליך פיתוח היוזמה, וכן יצירתיות, אינטגרטיביות ומכוונות למשימה.

שמות המרצים: ד"ר רות וולפיש, ד"ר מירי כהנא, ד"ר אלי קון, יהודית גרובר.

ריכוז אקדמי: ד"ר רות וולפיש rawalfish@gmail.com, ד"ר מירי כהנא avimika7@gmail.com 0506344866

אחראית פיתוח מקצועי במכללה: יערה שילה yshilo@emef.ac.il

פרטים והרשמה: אביטל שאלגר, mikzoi@emef.ac.il , 02-6710998

**ביבליוגרפיה**

ארי- עם, חגית. (2003). ניהול כיתה: כלים לעידוד התנהגות נאותה במסגרת חינוכית. משרד החינוך- האגף לחינוך מיוחד- מתי"א.

ארנד מ', יסודות בהוראת המקרא, רמת גן, אוניברסיטת בר-אילן, 1987. עמ' 9 –42.

גלדוול, מלקולם. מצויינים, כינרת, זמורה ביתן, דביר, 2009.

גולדשמיט יוסף, "אמונה והשקפת עולם בהוראת החומש", בתןך: פרקי הגות וחינוך", ירושלים התשד"מ, עמ' 126 – 135.

הכהן רפי, מחקר פעולה: מורים חוקרים את עבודתם, כליל ומופ"ת תל אביב, 1999.

הרפז, יורם. (2007). משמעת או משמעות: מה מספרות לנו בעיות המשמעת? הסתדרות המורים בישראל.

זילברשטיין, בן פרץ, זיו (עורכים), רפלקציה בהוראה/ ציר מרכזי בהתפתחות המורים, תל-אביב: מכון מופ"ת 1998.

זלקין א', "הוראת האגדה", בתוך: מחניים, 7 תשנ"ד, עמ' 216 – 223.87.

כהן ג.ח, "שיפוט מוסרי לדמויות מקראיות? להערכת דמותה של רחל אמנו", בתוך: דרכים במקרא ובהוראתו, עורכים: מ' ארנד, ש' פוירשטיין, רמת גן תשנ"ד, עמ' 199 – 213.

לוי, דלית (עורכת), מחקר פעולה: הלכה ומעשה: זיקות פילוסופיות ומתודולוגיות בין מחקר פעולה לבין פרדיגמת האיכותי: אסופת מאמרים בעריכת דלית לוי, תל-אביב: מכון מופ"ת 2006 תשס"ו

ליבוביץ נ', "המרגלים- השימוש בפרשנות להבנת המקרא", בתוך: ללמוד וללמד תנ"ך, עמ' 44 –58.

ליבוביץ נ', "להוראת התנ"ך בכיתות הגבוהות", בתוך: ללמוד וללמד תנ"ך, ירושלים, תשנ"ה, עמ' 14 – 29.

מאורי י', "כיצד נתייחס למדרשי חז"ל בהוראת המקרא בבית הספר הדתי", בתוך: המקרא ואנחנו, עורך: א' סימון, רמת גן, תשל"ט, עמ, 209 – 219.

פוקס, אינה. (2002). על מדריכים, מודרכים והדרכה. צ'ריקובר.

פרסקו, ורטהיים, לזובסקי, הערכה כתהליך מכוון, מכון מופ"ת והמכללה האקדמית בית ברל, 2011.

שהם, נועה. (תשס"ב). ניתוח התנהגות בסביבה חינוכית: להשיב את החינוך לידי המורים. מכון מופ"ת.

1. בכפוף לכל כללי האתיקה הנדרשים, ובהתאם לאישור ועדת האתיקה והמחקר של המכללה בהתאם לקריטריונים של מכון מופ"ת.. [↑](#footnote-ref-1)